stanford-oval/wikipedia huggingface dataset:
Ådholms Långgrund
Aiheesta muualla

Tiedostopalvelu.maanmittauslaitos.fi
Ådholms Långgrund, Uusimaa, Finland — Sunrise, Sunset and Daylength
Ștefan Birtalan

| Mitalit | Mitalit | Mitalit |  |
| --- | --- | --- | --- |
|  Ștefan Birtalan |  Ștefan Birtalan |  Ștefan Birtalan |  |
Maa:   Romania
Miesten käsipallo
|  Olympialaiset  |  Olympialaiset  |  Olympialaiset  |  |
|  Hopeaa | Montreal 1976 | joukkuekilpailu |  |
|  Pronssia | München 1972 | joukkuekilpailu |  |
|  Pronssia | Moskova 1980 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Ranska 1970 | joukkuekilpailu |  |
|  Kultaa | Itä-Saksa 1974 | joukkuekilpailu |  |
Ștefan Birtalan (25. syyskuuta 1948 Jibou, Sălaj – 27. toukokuuta 2024) oli romanialainen käsipalloilija. Hän kuului lajissa hopeaa saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sai joukkueineen pronssia sekä vuoden 1972 kesäolympialaisissa Münchenissä että vuoden 1980 kesäolympialaisissa Moskovassa.
Birtalan oli voittamassa Romanialle kahdesti maailmanmestaruutta, Ranskassa 1970 ja Itä-Saksassa 1974. Birtalan valittiin vuosina 1974, 1976 ja 1977 IHF:n vuoden käsipalloilijaksi.
Birtalan edusti pääosan sarjaurastaan romanilaisjoukkueitta, mutta hän pelasi myös Italiassa Tuscany Follonicassa. Romaniassa hänen seurojaan olivat Rapid CFR Jibou, CS Minaur Baia Mare ja Steaua București. Birtalan oli 1977 Steaua Bucureștin kanssa voittamassa Mestarien liigaa.
Birtalan valmensi pelaajauransa jälkeen sekä Steaua București että Romanian maajoukkuetta. Hän oli 1994–1999 kehitämässä valmentajana Qatarin maajoukkuetta.
Where Do We Go from Here? (Asking Alexandrian albumi)

| Where Do We Go from Here? Asking Alexandria |
| --- | --- | --- |

Studioalbumin tiedot
 Julkaistu: 25. elokuuta 2023
 Tuottaja(t): Matt Good
 Kesto: 39.34
 Levy-yhtiö: Better Noise
Asking Alexandrian muut julkaisut
| See What's on the Inside 2021 | Where Do We Go from Here? 2023 | Dark Void EP 2024 |
Singlet albumilta Where Do We Go from Here?
 ”Your Tongue’s Got the Cat” Julkaistu: 12. toukokuuta 2023  ”Psycho / Bad Blood” Julkaistu: 16. kesäkuuta 2023
Where Do We Go from Here? on Asking Alexandrian kahdeksas studioalbumi, joka julkaistiin 25. elokuuta 2023. Albumin on tuottanut ja miksannut Matt Good ja masteroinut Howie Weinberg ja Will Borza.
Kappaleet

Bad Blood – 3.30
Things Could Be Different – 3.35
Let Go – 4.13
Psycho – 3.56
Dark Void – 3.52
Nothing Left – 4.27
Feel – 3.32
Let the Dead Take Me – 3.44
Kill It with Fire – 1.06
Holding on to Something More – 3.24
Where Do We Go from Here? – 4.09
Kokoonpano

Danny Worsnop - laulu
Ben Bruce - soolokitara
Cameron Liddell - rytmikitara
Sam Bettley - bassokitara
James Cassells - rummut
Arvostelut

Imperiumi: 7+/10
Soundi:
Yhtenäisen Venäjän Nuori Kaarti

Nuoren Kaartin logo
Yhtenäisen Venäjän Nuori Kaarti (ven. Молодая Гвардия Единой России, Molodaja Gvardija Jedinoi Rossii) on Venäjän valtapuolueen Yhtenäisen Venäjän poliittinen nuorisojärjestö, jolla on noin 170 000 jäsentä.
Historia ja toiminta

Yhtenäisen Venäjän Nuori Kaarti on perustettu vuonna 2005. Järjestö esti byrokraattisella tempulla Toinen Venäjä -oppositioryhmän mielenosoitusmarssin Moskovan keskustassa 13. huhtikuuta 2007.
Nuori Kaarti osallistui 27. huhtikuuta – 4. toukokuuta 2007 välisenä aikana Viron Moskovan suurlähetystön saartoon. Mukana olivat myös Rossija Molodaja, Mestnye sekä Naši. Syynä oli Pronssisoturi-patsaskiista. Pronssisoturi-kiistan loppuvaiheessa Nuori Kaarti oli järjestämässä virolaistuotteiden boikottia 7. toukokuuta 2007. Mustalle listalle joutuivat tuolloin myös suomalaisen Valion Virossa valmistamat tuotteet.
Aiheesta muualla

Kuvia tai muita tiedostoja aiheesta Yhtenäisen Venäjän Nuori Kaarti Wikimedia Commonsissa
Yhtenäisen Venäjän Nuori Kaarti (Arkistoitu – Internet Archive) (venäjäksi)
Île-de-Sein

Yksi saaren majakoista.
Île de Seinin rantakatu.
Saaren lähialueen kartta.
Île de Sein (bretoniksi Enez-Sun) on saari Ranskan länsiosassa Bretagnen rannikolla Cap Sizun -niemen kärjessä, ja samalla kunta Bretagnen hallintoalueella Finistèren departementissa. Kunnan asukasluku vuonna 2014 oli 216. Pinta-alaltaan kunta on 0,58 neliökilometriä.
Atlantin valtameren Iroisemeressä sijaitseva puuton ja karu Île de Sein on aiemmin ollut kauneimpien ranskalaiskylien järjestön Les Plus Beaux Villages de France jäsen. Saarella on muun muassa kaksi menhiriä eli obeliskimaista megaliittikiveä.
Aiheesta muualla

Kuvia tai muita tiedostoja aiheesta Île-de-Sein Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Île-de-Sein
Käännös suomeksi
Zinn

Zinn voi viitata seuraaviin henkilöihin:
Tieteilijöitä

Johann Gottfried Zinn (1727–1759), saksalainen anatomi ja kasvitieteilijä
Walter Zinn (1906–2000), kanadalaissyntyinen ydinfyysikko
Howard Zinn (1922–2010), yhdysvaltalainen historioitsija ja ihmisoikeusaktivisti
Ben Zinn (s. 1937), israelilainen insinööritieteilijä ja jalkapalloilija
Jon Kabat-Zinn (s. 1944), yhdysvaltalainen lääketieteen professori, tietoisuustaidon eli mindfulnessin kehittäjä
Sotilaita

George Zinn, Yhdysvaltojen sisällissodan aikainen kenraali
Fred Zinn, yhdysvaltalainen lentäjä ja ilmavalokuvauksen uranuurtaja
Urheilijoita

Frank Zinn (1885–1936), yhdysvaltalainen baseballpelaaja
Guy Zinn (1887–1949), yhdysvaltalainen baseballpelaaja
Jimmy Zinn (1895–1991), yhdysvaltalainen baseballpelaaja
Ben Zinn (s. 1937), israelilainen jalkapalloilija ja insinööri
Ronald Zinn (1939–1965), yhdysvaltalainen kilpakävelijä
Elfi Zinn (s. 1953), saksalainen kilpajuoksija
Muita

Russel Zinn, kanadalainen tuomari
Georg August Zinn (1901–1976), saksalainen poliitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zinn”, voi hakea sivunnimihaulla, laajalla sivunnimihaulla tai tekstihaulla.
Yksinäinen ratsastaja (Lucky Luke -albumi)

| Yksinäinen Ratsastaja> Cavalier Seul |
| --- | --- |

Alkuperäisteos
Kirjailija:  Tonino Benacquista ja Daniel Pennac
Kuvittaja:  Achde
Kansitaiteilija:  Achde
Genre:  sarjakuva
Suomennos
Kustantaja:  Egmont Kustannus
Julkaistu:  27.3.2013
Sivumäärä:  47
Sarja: Lucky Luke
Edeltävä:  Cowboyn Oppipoika
Seuraava:  Lännen nopein lasso
Löydä lisää kirjojaKirjallisuuden teemasivulta
Yksinäinen ratsastaja on Achden kuudes Suomessa julkaistu Lucky Luke -sarjakuva. Sarjakuva julkaistiin Ranskassa ennen joulua 2012 ja Suomeessa maaliskuun 2013 lopussa.
Juoni

Daltonin Veljekset riitaantuvat ja lähtevät eri tielle etsimään kukin omaa onneaan. Sen jälkeen Lucky Lukelle on tiedossa paljon hankaluuksia.
Yhdysvaltain avoin tennisturnaus 2018

Vuoden 2018 Yhdysvaltain avoin tennisturnaus pelattiin 27. elokuuta – 9. syyskuuta 2018 Queensissä, New Yorkissa. Se oli kaikkiaan 138. Yhdysvaltain avoin tennisturnaus ja vuoden neljäs Grand Slam -turnaus.
Novak Đoković voitti miesten kaksinpeliturnauksen saavuttaen kolmannen mestaruutensa Yhdysvaltain avoimissa. Naisten kaksinpelimestaruuden saavutti Naomi Ōsaka, joka voitti ensimmäisenä japanilaisena Grand Slam -turnauksen kaksinpelin.
Sijoitetut pelaajat > Sekanelinpeli

Gabriela Dabrowski /  Mate Pavić (2. kierros)
Nicole Melichar /  Oliver Marach (puolivälierät)
Chan Hao-ching /  Henri Kontinen (1. kierros)
Latisha Chan /  Ivan Dodig (2. kierros, vetäytyi)
Andrea Sestini Hlaváčková /  Édouard Roger-Vasselin (puolivälierät)
Demi Schuurs /  Matwé Middelkoop (1. kierros)
Katarina Srebotnik /  Michael Venus (2. kierros)
Abigail Spears /  Juan Sebastián Cabal (2. kierros)
Aiheesta muualla

Kuvia tai muita tiedostoja aiheesta Yhdysvaltain avoin tennisturnaus 2018 Wikimedia Commonsissa
Vuontisjärvi

Vuontisjärveä
Vuontisjärvi (pohjoissaameksi Vuottesjávri) on kylä Enontekiön kunnassa. Se sijaitsee samannimisen järven rannalla noin 17 kilometriä itään Enontekiön kirkonkylästä Hetasta, tien nro 956 varrella.
Kylän historiaa

Vuontisjärvi tuli aikoinaan tunnetuksi "Rovan Nikun" (Niilo Uollonpoika Keskitalon) ansiosta vuonna 1861. Rovan Niku oli 1800-luvun puolivälin paikkeilla Vuontisjärvellä elänyt karjatilallinen/maanviljelijä. Niku oli kaivanut tulvaveden tasaamiseksi pienen ojan, joka murtui veden voimasta. Tämän seurauksena järven pinta laski yli kuusi metriä ja syntyi uusi laskujoki. Vesi vei mennessään runsaasti hiekkamaata sekä niittylatoja ja ikihonkia. Tämä oli suuri menetys kalastuksesta ja viljelystä elävälle kylälle, ja puhutti kyläläisiä pitkään. Tapahtumasta kerrotaan Samuli Paulaharjun kirjassa Vanhaa Lappia ja Peräpohjolaa (1923).
Naapurikylät ja vesistöt

Vuontisjärven naapurikyliä ovat Peltovuoma idässä ja Hetta lännessä. Kylään kuuluvat läheisesti seuraavat vesistöt: Vuontisjärvi, Vuontisjoki, Pöyrisjoki ja Markkajoki. Kylän lähialueella on myös muita merkittäviä jokia kuten Käkkälö- ja Ounasjoki.
Matkailu ja palvelut

Vuontisjärven kylästä lähtee patikkapolku Pöyrisjoen varteen. Pöyrisjokea alas melovat päätyvät myös Vuontisjärven kylälle. Talvella on tarjolla moottorikelkkavuokrausta. Moottorikelkkareitti Hetta–Kittilä kulkee kylän lävitse. Levin rinteet ovat 100 kilometrin ja Pallastunturit alle 60 kilometrin päässä. Enontekiön lentokentälle on kylältä matkaa 25 kilometriä.
Matkailijoille vuokrataan entisen kyläkoulun tiloja. Kylän alueella Vuontisjärven uimarannalla on mutterikota ja -rantasauna, joita vuokrataan myös matkailijoille ja retkeilijöille. Kylässä on myös taksi, korjaamo, safariyritys, maaseutumatkailuun soveltuvia majoituspalveluita.
Kylän asukkaat

Talouksia Vuontisjärven kylässä on 60.
Kylän asutus on helminauhamaista, joskin keskellä kylää, alkuperäisellä kyläalueella asutus on tiheämpää. Asuinrakennukset ovat omakotitaloja. Kylän läheisyydessä on myös paljon loma-asutusta, joka vilkastuttaa kylän toimintaa kesällä ja lomien aikana.
Kyläläiset saavat toimeentulonsa maa-, poro- ja luontaistaloudesta sekä palvelusektorilta.
Tapahtumat

Vuontisjärvellä järjestettiin viides Maailman kylät -tapahtuma 4.–6. heinäkuuta 2008.
Aiheesta muualla

Vuontisjärven kylän sivut (Arkistoitu – Internet Archive)
"Paa luukku, paa luukku", huusi Rovan Nikun rengillensä - mutta vedentuloa oli mahdotonta estää. Vuontisjärven kummallinen vedenpaisumus, Seura, 11.03.1936, nro 11, s. 21, Kansalliskirjaston digitaaliset aineistot
World Cube Association

| World Cube Association |
| --- | --- |
 WCA 

Perustettu:  18. lokakuuta 2004
Perustaja:  Ron van Bruchem, Tyson Mao
Tyyppi:  Urheiluorganisaatio
Päämaja:  Los Angeles, Kalifornia, Yhdysvallat
Viralliset kielet:  Englanti
Aiheesta muualla
Sivusto
Infobox OKNimi-testi OK: 
World Cube Association (WCA) on kansainvälinen voittoa tavoittelematon organisaatio, joka järjestää ja ylläpitää erilaisten pulmapelien mestaruuskisoja. Sen tunnetuin laji on Rubikin kuutio. Organisaation perusti hollantilainen Ron van Bruchem ja yhdysvaltalainen Tyson Mao 18. lokakuuta 2004. WCA:n tavoitteena on saada yhä lisää kilpailuja yhä useampaan maahan ja useamman kilpailijan saataville mukavassa, reilussa ja tasa-arvoisessa ilmapiirissä.
Organisaatiota johtaa hallituksen jäsenet. WCA nimeää eri joukkueita ja toimikuntia sekä delegaatteja, jotka voivat järjestää virallisia kilpailuja. Kilpailun virallistaminen edellyttää edustajan läsnäoloa. Kesäkuuhun 2023 mennessä lähes 200 000 ihmistä eri puolilta maailmaa on osallistunut WCA-kilpailuihin ja yli 9 100 kilpailua on järjestetty.
Historia > Ennen perustamista

Vuoden 1982 maailmanmestaruuskisat oli ainoa suuri tapahtuma kahteen vuosikymmeneen. Internetin perustamisen jälkeen eri alueilla asuvat kuutioharrastajat alkoivat juttelemaan erilaisilla foorumeilla. Vuonna 1999 Ron van Bruchem ja hänen ystävänsä perustivat speedcubing.com-sivuston, ja kuutioivan Yahoo-ryhmän loi Chris Hardwick, kaksi henkilöä, joista tuli olennainen osa WCA:n varhaista toimintaa.
Historia > Perustaminen

Kuutioharrastajat ympäri maailman halusivat alkaa ratkaisemaan kuutioita yhdessä ja järjestämään kilpailuja. Vuonna 2003 he järjestivät Dan Gosbeen ohjauksessa Rubikin kuution maailmanmestaruuden Torontossa. Tämä ensimmäinen nykyajan Rubikin kuutio -kilpailu oli valtava menestys, mutta siinä oli monia ongelmia, jotka johtuivat suurelta osin sääntöjen puutteesta. MM-kisojen jälkeen van Bruchem ja Tyson Mao aloittivat kilpailujen järjestämisen Hollannissa ja Saksassa sekä Caltechissa Yhdysvalloissa. Vuonna 2004 he perustivat World Cube Associationin, joka on järjestänyt kilpailuja yli 100 maassa. WCA:n perustamisen jälkeen useimmat kilpailut Yhdysvalloissa järjestettiin arvostetuissa korkeakouluissa, vaikka monet järjestettiin pienemmissä lukioissa, yläkouluissa, hotelleissa, ostoskeskuksissa, huvipuistoissa ja muissa kansainvälisissä paikoissa. Jotkut ensimmäisistä virallisista tapahtumista sisälsivät useimmat nykyisetkin tapahtumat. 6x6, 7x7 ja Skewb eivät kuitenkaan olleet tapahtumia, kun organisaatio perustettiin. Magic, Master Magic ja 3x3 jaloilla olivat silloin virallisia tapahtumia, toisin kuin nykyään.
Lajit

Tällä hetkellä WCA ylläpitää 17 virallista kilpailulajia, mutta jokaista niistä ei kilpailla kaikissa kilpailuissa.
Viralliset kilpailulajit ovat:
3x3x3
2x2x2
4x4x4
5x5x5
6x6x6
7x7x7
3x3x3 (sokkona)
3x3x3 (vähiten siirtoja)
3x3x3 (yhdellä kädellä)
Megaminx
Pyraminx
Clock
Skewb
Square-1
4x4x4 (sokkona)
5x5x5 (sokkona)
Lajit, jotka ovat menettäneet virallisten lajien aseman:
Magic
Master Magic
3x3x3 (suuri sokkoratkaisu "multiblind" vanhalla tyylillä)
3x3x3 jaloilla
Rubiks UFO
Lajit, jotka ovat epävirallisessa asemassa:
3x3x3 (ilman tutkimista)
3x3x3 (nopea sokkoratkaisu)
3x3x3 (kolme peräkkäin)
3x3x3 (tiimiratkaisu)
3x3x3 (sokkotiimiratkaisu)
2x2x2 (sokkona)
Clock (sokkona)
Siamense Cube
Rainbow Cube
Rubik's Snake
Mirror Blocks
Rubik's 360
2x2x2 (yhdellä kädellä)
Magic (yhdellä kädellä)
Oktaedri
Maailmanmestaruuskisat

WCA järjestää Rubikin kuution maailmanmestaruuskilpailut joka toinen vuosi vuodesta 2003 alkaen. Jokainen virallinen tapahtuma järjestetään mestaruussarjassa. Rubikin kuution maailmanmestaruuskilpailut edellyttävät useiden vapaaehtoisten erittäin huolellista suunnittelua sekä suurta taloudellista sitoutumista tapahtumapaikan varaamiseen ja tarvittavien valmistelujen tekemiseen. Viimeisin maailmanmestaruus pidettiin Melbournessa, Australiassa 11.-14.7.2019. Vuoden 2021 maailmanmestaruuskilpailut oli tarkoitus järjestää Almeressa, Amsterdamissa 28.-31.12.2021, ja se viivästyi jo alkuperäisestä heinäkuun päivämäärästä COVID-19-pandemian vuoksi, ennen kuin organisaatio lopulta peruutti sen elokuussa 2021. Seuraavat mestaruuskilpailut järjestetään Incheonissa, Etelä-Koreassa 12.-15. elokuuta 2023.
| Turnauksen järjestys | Vuosi | Pitopaikka | Päivämäärä | Maat | Pulmapelit | Lajit | 3x3 voittaja | Keskiarvo | Lähde |
| --- | --- | --- | --- | --- | --- | --- | --- | --- | --- |
| 1 | 1982 | Budapest | 5. kesäkuuta | 19 | 1 | 1 | Minh Thai | 22.95 |  |
| 2 | 2003 | Toronto | 23. – 24. elokuuta | 15 | 9 | 14 | Dan Knights | 20.00 |  |
| 3 | 2005 | Lake Buena Vista | 5. – 6. marraskuuta | 16 | 9 | 15 | Jean Pons | 15.10 |  |
| 4 | 2007 | Budapest | 5. – 7. lokakuuta | 28 | 10 | 17 | Yu Nakajima | 12.46 |  |
| 5 | 2009 | Düsseldorf | 9. – 11. lokakuuta | 32 | 12 | 19 | Breandan Vallance | 10.74 |  |
| 6 | 2011 | Bangkok | 14. – 16. lokakuuta | 35 | 12 | 19 | Michał Pleskowicz | 8.65 |  |
| 7 | 2013 | Las Vegas | 26. – 28. heinäkuuta | 35 | 10 | 17 | Feliks Zemdegs | 8.18 |  |
| 8 | 2015 | São Paulo | 17. – 19. heinäkuuta | 37 | 11 | 18 | Feliks Zemdegs | 7.56 |  |
| 9 | 2017 | Paris | 13. – 16. heinäkuuta | 64 | 11 | 18 | Max Park | 6.85 |  |
| 10 | 2019 | Melbourne | 11. – 14. heinäkuuta | 52 | 11 | 18 | Philipp Weyer | 6.74 |  |
| 11 | 2021 | Almere | Peruttu | - | 11 | 17 | - | - |  |
| 12 | 2023 | Incheon | 12. – 15. elokuuta | - | 11 | 17 | - | - |  |
Hallinto > Nykyiset hallituksen jäsenet

Ethan Pride, Australia, heinäkuu 2019 lähtien.
Blake Thompson, Yhdysvallat, heinäkuu 2022 lähtien.
Somya Srivastava, Intia, heinäkuu 2022 lähtien.
Hallinto > Edelliset hallituksen jäsenet

Gilles Roux, Ranska, lokakuu 2004 – marraskuu 2008.
Rom van Bruchem, Alankomaat, lokakuu 2004 – heinäkuu 2018.
Masayuki Akimoto, Japani, syyskuu 2009 – tammikuu 2012.
Tyson Mao, Yhdysvallat, lokakuu 2004 – elokuu 2013.
Sébastien Auroux, Saksa, heinäkuu 2012 – helmikuu 2014.
Tim Reynolds, Yhdysvallat, heinäkuu 2012 – joulukuu 2014.
Natán Riggenbach, Peru, syyskuu 2013 – elokuu 2015.
Olivér Perge, Unkari, maaliskuu 2015 – helmikuu 2016, heinäkuu 2017.
Pedro Santos Guimarães, Brasilia, maaliskuu 2015 – heinäkuu 2018.
Ilkyoo Choi, Etelä-Korea, syyskuu 2013 – heinäkuu 2017.
Chris Hardwick, Yhdysvallat, heinäkuu 2016 – marraskuu 2017.
Luis J. Iáñez, Espanja, heinäkuu 2016 – heinäkuu 2018.
Alberto Pérez de Rada Fiol, Espanja, marraskuu 2017 – marraskuu 2019.
Chris Wright, Iso-Britannia, syyskuu 2018 – syyskuu 2020.
Bob Burton, Yhdysvallat, marraskuu 2017 – marraskuu 2021.
Henrik Buus Aagaard, Tanska, marraskuu 2019 – marraskuu 2021.
Saransh Grover, Intia, syyskuu 2020 – syyskuu 2022.
Callum James Goodyear, Iso-Britannia, syyskuu 2020 –  tammikuu 2023.
Aiheesta muualla

Virallinen sivu
Yksinäinen ratsastaja (500 kg lihaa -yhtyeen albumi)

| Yksinäinen ratsastaja 500 kg lihaa |
| --- | --- | --- |

Studioalbumin tiedot
 Julkaistu: 1. elokuuta 2014
 Tuottaja(t): Kauko Röyhkä, Jouni Pusa, Olli Kauniskangas
 Levy-yhtiö: Karkia Mistika Records
500 kg lihaa muut julkaisut
| Nuori mies 2007 | Yksinäinen ratsastaja 2014 |   |
Yksinäinen ratsastaja  on suomalaisen 500 kg lihaa -yhtyeen kuudes albumi. Se julkaistiin 1. elokuuta 2014. Albumi sisältää treenikämpällä äänitettyjä demoja sekä ennen julkaisemattomia kappaleita.
Kappaleet

Yksinäinen ratsastaja – 3.44
Jäljettömiin yksin vaellan – 3.26
Saksalaisten tuho – 3.36
Kuunsilta – 3.15
Ruusumajassa – 1.41
Huojuva keula – 2.36
Vanha maa – 2.44
Varjoni – 2.41
Kesäyö – 2.18
Uni – 3.18
Katse – 2.26
Kaatopaikka – 2.17
Sumu – 5.05
Kokoonpano

Maritta Kuula - laulu
Kauko Röyhkä - basso, kitara, laulu
Mats Huldén - kitara
Pupu Lihavisto - urut
Jouni Pusa - rummut, lyömäsoittimet (conga, bongo, darbuka, riq, dauli, tamburiini, kello)
Olli Kauniskangas - kitara, basso
Kimmo Laine - urut, basso
Rukivehr A. Kivi - kitara
Ƿ

Ƿ (ƿ) eli wynn oli kirjain muinaisenglannissa, jossa sillä kirjoitettiin äänne /w/. Kirjaimen alkuperä on riimussa , *wunjô "ilo".
Vend

Muokattu versio kirjamesta on nimeltään vend. Sitä käytettiin muinaisnorjan kielessä ja äännettiin  /u/, /v/ ja /w/.
Iso ja pieni vend.
Where Did Our Love Go

| Where Did Our Love Go The Supremes |
| --- | --- | --- |

Studioalbumin tiedot
 Julkaistu: elokuu 1964
 Tyylilaji: pop, rhythm and blues, soul
 Kesto: 31.04
 Levy-yhtiö: Motown
Listasijoitukset
  Billboard 200: 2.  Top R&B Albums: 1.
The Supremesin muut julkaisut
| Meet The Supremes 1962 | Where Did Our Love Go 1964 | A Bit of Liverpool 1964 |
Where Did Our Love Go on yhdysvaltalaisen tyttöbändin The Supremesin toinen studioalbumi, jonka Motown-levy-yhtiö julkaisi vuonna 1964. Albumi sisältää useita yhtyeen hittejä vuosilta 1963 ja 1964. Where Did Our Love Go sisältää yhtyeen ensimmäiset Billboard Hot 100 -singlelistan ykköset, ”Where Did Our Love Go”, ”Baby Love” ja ”Come See About Me” kuin myös heidän ensimmäisen top 40 -hitin ”When the Lovelight Starts Shining Through His Eyes” sekä singlet  ”A Breathtaking Guy” ja ”Run, Run, Run”.
Where Did Our Love Go sijoittui Billboard 200 -albumilistan 2. sijalle ja Billboardin Top R&B Albums -albumilistan 1. sijalle.
Kappaleet

Kaikki kappaleet san. Holland–Dozier–Holland ellei toisin mainita.
Kappaleet > A-puoli

Where Did Our Love Go – 2.35
Run, Run, Run – 2.15
Baby Love – 2.39
When the Lovelight Starts Shining Through His Eyes – 3.04
Come See About Me – 2.44
Long Gone Lover (Smokey Robinson) – 2.27
Kappaleet > B-puoli

I’m Giving You Your Freedom – 2.39
A Breathtaking Guy (Robinson) – 2.24
He Means the World to Me (Norman Whitfield) – 2.00
Standing at the Crossroads of Love – 2.27
Your Kiss of Fire (Berry Gordy, Harvey Fuqua) – 2.49
Ask Any Girl – 2.59
Arvostelut

AllMusic:
Yhtenäispatentti

Yhtenäispatentti (Unitary Patent, UP) on uudenlainen eurooppapatentin muoto, joka astui voimaan 1.6.2023. Yhtenäispatentti ei korvaa eurooppapatenttia vaan on sen vaihtoehto. Sen jälkeen kun eurooppapatenttihakemus on hyväksytty, hakija voi valita, saattaako sen voimaan vanhaan malliin maakohtaisena eurooppapatenttina vai valitseeko useimmat EU-maat kattavan yhtenäispatentin sekä mahdollisesti sen lisäksi eurooppapatentin niissä maissa, jotka eivät kuulu yhtenäispatenttijärjestelmään.
On arvioitu, että yhtenäispatentin vuosimaksut tulevat halvemmiksi kuin yhtä laajasti voimaan saatetun eurooppapatentin silloin, kun patenttisuojaa halutaan neljässä tai useammassa maaassa. Ehkä vieläkin suurempia säästöjä voi tulla käännös- ja asiamieskuluissa. Toisaalta eurooppapatentti mahdollistaa edelleen patenttisuojan rajaamisen patentinhakijan haluamiin kohdemaihin silloin, kun se on sopivin ja kustannustehokkain ratkaisu.
Sopimusmaat

Yhtenäispatenttijärjestelmässä on 1.6.2023 alkaen mukana 17 EU-jäsenmaata: Alankomaat, Belgia, Bulgaria, Latvia, Liettua, Luxemburg, Italia, Itävalta, Malta, Portugali, Ranska, Ruotsi, Saksa, Suomi, Slovenia, Tanska ja Viro. Lisää EU-jäsenmaita odotetaan liittyvän mukaan myöhemmin.
Yhdistetty patenttituomioistuin

Uudessa järjestelmässä yhtenäispatentteja ja siihen liittyneissä maissa voimaansaatettuja eurooppapatentteja koskevat riidat riidat käsitellään uudessa yhdistetyssä patenttituomioistuimessa (Unified Patent Court, UPC).
Yhdistetyn patenttituomioistuimen keskusjaostot ovat Pariisissa ja Münchenissä. Niiden lisäksi useimmissa mukaan liittyneissä maissa, kuten Suomessa, toimii paikallisjaosto. Suomen paikallisjaosto toimii markkinaoikeuden yhteydessä. Tämä mahdollistaa yhtenäispatentteja koskevien riitojen oikeuskäsittelyn myös Helsingissä.
Patentin voi jatkossa mitätöidä yhdellä päätöksellä koko yhtenäispatenttialueella. Myös patentin loukkaaminen käsitellään keskitetysti yhdistetyssä patenttituomioistuomessa.
Patentinhaltijalla on kuitenkin mahdollisuus jättää perinteiset eurooppapatenttinsa UPC-käsittelyn ulkopuolelle, jolloin riidat käsitellään kunkin maan omassa tuomioistuimessa kuten ennenkin. Tämä niin sanottu opt-out -mahdollisuus edellyttää UPC:lle tehtävää ilmoitusta, jonka voi tehdä milloin vain seitsemän vuoden siirtymävaiheen aikana. Ilmoitusta ei kuitenkaan voi tehdä, jos patenttia vastaan on ehditty nostaa kanne UPC:ssa.
Aiheesta muualla

Yhtenäispatentti (PRH)
Unitary Patent (EPO)
Unified Patent Court[vanhentunut linkki] (UPC)
Eurooppalainen patenttijärjestelmä uudistuu – keskustelun aika Suomessa on nyt, EK, 15.4.2014.
Yritysarkkitehtuuri

Yritysarkkitehtuuri on keino ymmärtää ja hallita laajoja kokonaisuuksia maalaisjärjellä.  Se on väline jonka käyttö ei takaa onnistumista, eikä käyttämättä jättäminen epäonnistumista. Se auttaa johtoa keskittymään suunnitelmien käytännön toteuttamiseen.